
PëR SHPRONëSIMIN, PëR INTERES PUBLIK, Të PRONARëVE Të PASURIVE Të PALUAJTSHME, PRONë PRIVATE, Të CILAT PREKEN NGA SISTEMIM - ASFALTIMI I BLLOKUT LINDOR, LAGJJA E STANIT Në BASHKINë E DIVJAKëS 

Në mbështetje të nenit 100 të Kushtetutës dhe të neneve 5/1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e Ministrit të Brendshëm, Këshilli i Ministrave 

VENDOSI: 

1. Shpronësimin, për interes publik, të pronarëve të pasurive të paluajtshme, pronë private, që preken nga sistemim - asfaltimi i bllokut lindor, Lagjja e Stanit, në bashkinë e Divjakës. 
2. Shpronësimi bëhet në favor të bashkisë së Divjakës. 
3. Pronarët e pasurive të paluajtshme, që shpronësohen, të kompensohen në vlerë të plotë sipas masës përkatëse, pasqyruar në tabelën që i bashkëlidhet këtij vendimi dhe është pjesë përbërëse e tij, për sipërfaqen 323 (treqind e njëzet e tre) m2, tokë truall, pronë private, në masën e përgjithshme të shpronësimit, 807 500 (tetëqind e shtatë mijë e pesëqind) lekë. 
4. Vlera e përgjithshme e shpronësimit të përballohet nga të ardhurat e bashkisë 
së Divjakës, planifikuar në buxhetin e saj. 
5. Vlera e shpenzimeve procedurale të përballohet po nga bashkia e Divjakës. 
6. Afati i përfundimit të procedurës së shpronësimit të jetë tre muaj pas datës së hyrjes në fuqi të këtij vendimi. 
7. Afati i përfundimit të punimeve për këtë objekt të jetë në përputhje me afatet e 
parashikuara nga bashkia e Divjakës, për realizimin e këtij projekti. 
8. Regjistrimi i ri i pasurisë, 323 (treqind e njëzet e tre) m2, tokë truall, 
shpronësuar në favor të bashkisë së Divjakës, të bëhet brenda 30 (tridhjetë) ditëve nga data e hyrjes në fuqi të këtij vendimi. 
9. Pronarët e përmendur në listën që i bashkëlidhet këtij vendimi, për të cilët 
është bërë shënimi “Proces regjistrimi”, të kompensohen, për efekt shpronësimi, me përfundimin e procesit të regjistrimit dhe pasi të kenë dorëzuar dokumentacionin e pronësisë, pranë bashkisë së Divjakës. Deri në këtë çast, paratë të qëndrojnë të bllokuara në bankë. 
10. Ngarkohen Ministria e Brendshme dhe bashkia e Divjakës për ndjekjen e zbatimit të këtij vendimi. 
Ky vendim hyn në fuqi menjëherë dhe botohet në Fletoren Zyrtare. 

Kryeministri
Sali Berisha

Të dhënat mbi listën emërore të personave dhe pronave që do të shpronësohen për “sistemim-asfaltimin e bllokut lindor, lagja e Stanit”, në bashkinë e Divjakës

	Nr.
	Emër, mbiemër
	Sip. truall m2 
	Çmimi lekë/m2
	Vlera në 
lekë
	Nr. i pasurisë
	Zona kadastrale
	Dokumentet e pronësisë

	1
	Panajot Tashi
	90
	2500
	225 000
	452/21
	1492
	Proces

	2
	Thoma Biti 
	233
	2500
	582 500
	437/59
	1492
	Proces

	
	
	
	
	
	
	
	

	
	Totali
	323
	
	807 500
	
	
	



